Ключарькы

Ключарькы́ (мад. Várkulcsa) (укр. Ключарки) (чис. Ključarky) — село у Мукачовськӯм районови, Закарпатьской области, Украйины.

 Історія 
Село первый раз ся споминать у 1773 році. 6 окто̄вбра 1944 року село узято РСЧК.

 Обывательство 
1877 рӯк. обывательство Ключарёк мало 592 русинӯв, мадярӯв, жидӯв и складалося из такых реліґій: греко-католикы (461); римокатоликы (76); иудеї (54) и реформаторы (1).

У 1944 році Ключарькы усе щи были невеликым селом леш на парі улиць, што межувуть из главным путём уд Мукачова до Чопа при удрізкови Паланок—Страбичово—Велика Паладь, днишнёго пункта пропуска у Мадярщину. До сёго часу село было заселено главным образом мадярами, німцями (швабами) и русинами. Иппен чиські и жидӯвські файты мали близко 120 людий. Ныні Ключарькы — доста великоє село, у тому числі туй живуть мадяры, русины, украйинці, русы, молдаване. Векшына німцю̄в и чехӯв вернулися у свої штаты.

У селі на 2001 рӯк живе 2624 людий, из них:

Украйинці — 98,10%

Русы — 1,29%

Німці — 0,27%

Мадяры — 0,23%

Молдаване — 0,08%

Білорусы — 0,04%

 Ґеноцид жидӯв 
Жиды у Ключарьках оселили ся у XIX сторочу а иппен у ёго зачатку. Жиды из Ключарёк ходили у Синаґоґу у Новоє Давыдково. У 1939 році жидам заказали мати бізнес, у 1941 році Жиды котрі не мали горожанства Мадярщины были услані у Рейскомісаріат Украйина, варош Камяниць-Подӯльськый и там убиті. У маёви вшыткі Жиды Ключарёк удправлены у Концентракы Аушвіц и Освенцім.

Тоты жиды што ужили вернули ся у село, тото фамілії Фехтел, Фукс, Галперт, Кац и Зіґлер. Айбо и тоты жиды скоро удойшли у Израиль.

 Туристичны міста 
• храм Покровы пр. богородици. 1900.

• давньый тиметӯв

• храм Доброго Пастыря

 Удкликованя 
Катеґорія:Села Закарпатьской области
Катеґорія:Села Україны
Катеґорія:Населены пункты
Катеґорія:Населены пункты Украины
Катеґорія:Населены пункты Закарпатской области
Катеґорія:Села
Катеґорія:Села подля краины
Катеґорія:Населены пункты подля країны
Катеґорія:Населены пункты подля алфавиту
Катеґорія:Ключарькы